Dooie muis in gevriesde boontjies gevindDie oorskot van die muis uit die boontjies (Foto aan Maroela Media verskaf deur Moira-Marie Kloppers) ŉ Gesin van Pretoria wat tans vakansie hou op ŉ plaas buite Potchefstroom, het Sondag ŉ onaangename ontdekking gemaak toe hulle ŉ dooie muis in ŉ pak gevriesde boontjies gevind het. “Ek gaan nooit weer boontjies eet in my hele lewe nie!” het Moira-Marie Kloppers, wat die gruvonds gemaak het, aan Maroela Media gesê. Die pak boontjies is by die Pick n Pay in Potchefstroom gekoop. McCains is eers Maandag beskikbaar om kommentaar te lewer.